Atómunum er þó stundum raðað óreglulega eins og í gleri eða flóknari efnum . Það kann að vera erfitt að sjá þrýstingsbylgjuna og tímamuninn þegar við ýtum á endann á venjulegri málmstöng . Í eðlisfræði þéttefnis er fjallað um bylgjurnar á máli skammtafræðinnar sem " hljóðeindir " sambærilegar við ljóseindir í tómarúmi . Hljóðeindirnar í kristalli tengjast meðal annars leiðni hans og ljóseiginleikum . Til dæmis verða nokkur efni ofurleiðandi við lágt hitastig vegna þess að hljóðeindirnar para saman leiðnirafeindirnar , en það er önnur saga .